da en da nl ca da da da es da da da da da da da sv da da da da da da da nb da de da da da da da da en da da da da de da da da da da da da da da da da da da nl da en da da es nl da
18 kommuner får ekstra højt særtilskud | Indenrigs- og Boligministeriet
30.8.2022 11:50:13 CEST | Indenrigs- og Boligministeriet
18 kommuner har nu fået tildelt særtilskud fra puljen på i alt 620 mio. kr. for 2023. Særtilskudspuljen er i år ekstraordinært forhøjet med 250 mio. kr.
Kommunerne har haft mulighed for at søge om et ekstra økonomisk tilskud til budgettet for 2023. Særtilskudspuljen til særligt vanskeligt stillede kommuner er næste år ekstraordinært forhøjet med 250 mio. kr. til 620 mio. kr. som følge af aftalen om kommunernes økonomi for 2023. En del af puljen er fordelt til bl.a. kommuner med udviklingspartnerskab.
18 kommuner har, efter at have ansøgt, nu fået meddelelse om særtilskud i 2023. Der er tale om ekstra høje tilskud for især de kommuner, der har de største udfordringer på flere områder.
”Med årets økonomiaftale når vi op på et ekstraordinært højt niveau for særtilskud i 2023 på mere end 0,6 mia. kr. Jeg håber, at de 18 kommuner bruger denne mulighed til at investere i tiltag, der kan understøtte en langsigtet forbedring af deres økonomiske situation,” siger indenrigs- og boligminister Christian Raabjerg Madsen.
I forlængelse af regeringens udspil ’Tættere på – Flere uddannelser og stærke lokalsamfund’ fra sidste år, blev der i foråret indgået aftaler med Lolland, Langeland og Læsø Kommuner om udviklingspartnerskaber med flerårige særtilskud for årene 2022-2025. De tre kommuner har nu fået suppleret deres særtilskud i 2023 på baggrund af den ekstraordinære forhøjelse.
Morsø Kommune inviteres til en dialog om et muligt udviklingspartnerskab for 2023-2026.
21 kommuner har samtidig fået meddelt låneadgang fra en lånepulje på 200 mio. kr.
50 kommuner har søgt om tilskud for 2023, hvoraf 18 nu er tildelt tilskud for 457,1 mio. kr. Tilskud for samlet 161,9 mio. kr. er samtidig tildelt som led i udviklingspartnerskaberne med Lolland, Langeland og Læsø Kommuner. Desuden er et tilskud på 936.000 kr. på forhånd tildelt Aabenraa Kommune vedr. det tyske mindretal.
Tre overordnede kriterier for fordelingen er udmeldt på forhånd: Demografiske og socioøkonomiske udfordringer, aktuelle økonomiske udfordringer og vedvarende økonomiske udfordringer.
Morsø Kommune er meddelt et tilbud om en dialog mhp. et udviklingspartnerskab for årene 2023-2026, såfremt der kan opnås enighed herom. I et udviklingspartnerskab vil kunne indgå et flerårigt særtilskud baseret på den lovfastsatte del af puljen.
Tlf:+45 72 28 24 17crs@im.dk
Tlf:+45 25 23 92 66dle@im.dk
Tabel 1 - Særtilskud efter §16 for 2023.pdf
Tabel 2 - Meddelt lånedispensation for 2023.pdf
Information om Indenrigs- og Boligministeriet
Følg pressemeddelelser fra Indenrigs- og Boligministeriet
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Indenrigs- og Boligministeriet
Landsplanredegørelsen 2022 stiller skarpt på planlægningen for vedvarende energi i Danmark3.10.2022 10:49:33 CEST | Pressemeddelelse
Landsplanredegørelsen 2022 er netop sendt i otte ugers offentlig høring. Den har fokus på udfordringerne i forhold til at producere mere grøn energi.
Loft over huslejestigninger vedtaget af Folketinget22.9.2022 12:24:14 CEST | Pressemeddelelse
Folketinget har nu vedtaget ny lov om et loft over huslejestigninger på 4 procent årligt. Loftet skal gælde de næste to år.
Brexit-ramte virksomheder og lokalsamfund i landdistrikterne får hjælp på 30 mio. kr.22.9.2022 12:00:00 CEST | Pressemeddelelse
Nu er der hjælp på vej til mindre virksomheder og foreninger i landdistrikterne, som har mærket økonomiske konsekvenser af briternes exit fra EU.
Ny aftale baner vejen for moderniseringen af Køge Bugt Strandpark21.9.2022 10:16:44 CEST | Pressemeddelelse
Regeringen har indgået en principaftale med fem kommuner, som skal bane vejen for en modernisering af Køge Bugt Strandpark.
Økonomisk håndsrækning til almene byggeprojekter7.9.2022 16:30:00 CEST | Pressemeddelelse
Almene byggeprojekter med samlet 1.400 boliger kan få godkendt anskaffelsessummer, som er op til 20 pct. over maksimumsbeløbet. Desuden reguleres maksimumsbeløbet ekstraordinært med 5,5 pct.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022